|  |  |
| --- | --- |
| Naziv obveznika:**Gradska knjižnica Požega** | Broj RKP-a: 32703 |
| Sjedište obveznika:Antuna Kanižlića 1, 34000 Požega | Matični broj: 03662063 |
| Adresa sjedišta obveznika:Antuna Kanižlića 1, 34000 Požega | OIB: 99361425113 |
| Razina: 21 | Šifra djelatnosti prema NKD-u: 9101  |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2023. godine**

Gradska knjižnica Požega (u nastavku teksta: Knjižnica) središnja je narodna i matična knjižnica Požeško – slavonske županije. Poslanje Knjižnice je omogućiti svim građankama i građanima grada Požege i Požeško – slavonske županije pristup informacijama i knjižničnom fondu što, uz programe i aktivnosti Knjižnice, građanima otvara put čitanju, učenju, jačanju osobnih, kulturnih, duhovnih i demokratskih potencijala, upoznavanje i korištenje dobrobiti suvremenih tehnologija, kreativnog i kvalitetnog provođenja slobodnog vremena bez obzira na njihovu dob, spol, društveni status, naciju, vjeru i rasu.

Knjižnica je svojim programima i djelatnošću potpora društvenom uključivanju svih marginaliziranih skupina građana te promiče hrvatsku književnost i baštinu, ali i jača vrijednosti multikulturalnog društva.

Rad Gradske knjižnice Požega definiran je Zakonom o knjižnicama, Zakonom o ustanovama i pripadajućim podzakonskim aktima te Statutom Gradske knjižnice Požega i drugim općim aktima ustanove. Osnivač Gradske knjižnice je Grad Požega.

**BILJEŠKE UZ PR-RAS**

1. Šifra 6362 - Kapitalne pomoći proračunskim korisnicima iz proračuna koji im nije nadležan – prihod povećan zbog više primljene pomoći tijekom obračunskog razdoblja za nabavu i otkup knjiga od strane državnog proračuna.

2. Šifra 6381 – Tekući prijenosi temeljem prijenosa EU sredstava – prihod se odnosi na projekt Čitam, nositelj projekta je Gradska knjižnica Požega.

3. Šifra 6422 – Prihodi od zakupa i iznajmljivanja imovine – prihodi se odnose na iznajmljivanje prostora te se vode na šifri 66151 Prihodi od pruženih usluga.

4. Šifra 6632 – Kapitalne donacije – prihodi povećani zbog više uplaćenih donacija od fizičkih osoba, trgovačkih društava i neprofitnih organizacija, a odnose se na nabavu knjiga i opreme.

5. Šifra 311 – Plaće – povećanje se odnosi na usklađenje osnovice i koeficijenata za isplatu plaće.

6. Šifra 312 – Ostali rashodi za zaposlene – povećanje se odnosi na isplatu odštete djelatnicima zbog elementarne nepogode i zbog povećanja materijalnih prava prema Kolektivnom ugovoru.

7. Šifra 3213 – Stručno usavršavanje zaposlenika – smanjenje rashoda zbog smanjene aktivnosti ustanove.

8. Šifra 3223 – Energija – smanjenje rashoda zbog sufinanciranja dijela troškova prema Uredbi Vlade RH.

9. Šifra 3232 – Usluge tekućeg i investicijskog održavanja – povećanje rashoda zbog saniranja posljedica elementarne nepogode.

10. Šifra 3236 – Zdravstvene i veterinarske usluge – smanjenje rashoda u skladu sa obavljanjem sistematskog pregleda zaposlenika prema Kolektivnom ugovoru.

11. Šifra 3237 – Ostale usluge – povećanje rashoda zbog realizacije brojnih programa i aktivnosti koji su se održavali tijekom godine (promocije, predavanja, koncerti i sl.).

12. Šifra 3292 – Premije osiguranja – rashodi su smanjeni u odnosu na prethodno razdoblje jer osnivač pokriva trošak osiguranja zgrade kao vlasnik, a ustanova pokriva trošak osiguranja djelatnika i opreme.

13. Šifra 3293 – Reprezentacija – povećanje u odnosu na prethodno razdoblje zbog povećane aktivnosti.

14. Šifra 3693 – Tekući prijenosi između proračunskih korisnika istog proračuna temeljem prijenosa EU sredstava – rashod se odnosi na prijenos sredstava Gradu Požegi u sklopu projekta Čitam čiji je nositelj Gradska knjižnica (troškovi se odnose na plaću voditelja projekta).

15. Šifra 4221 – Uredska oprema i namještaj – povećanje rashoda zbog nabave računalne opreme.

16. Šifra 4227 – Uređaji, strojevi i oprema za ostale namjene – povećanje rashoda zbog nabave opreme u skladu s primljenim pomoćima iz državnog proračuna.

17. Šifra 4241 – Knjige – povećanje rashoda zbog više primljene pomoći tijekom obračunskog razdoblja za nabavu i otkup knjiga od strane državnog proračuna.

18. Šifra 19 - Rashodi budućih razdoblja i nedospjela naplata prihoda – odnosi se na plaće za prosinac 2023.godine.

19. Gradska knjižnica Požega ostvarila je ukupan prihod u iznosu 556.266,84 eura, ukupan rashod iznosi 570.229,55 eura te ostvareni manjak iznosi 13.963,71 eura (Y005) što sa prenesenim viškom iz prethodne godine od 20.876,50 eura (9221-9222) čini konačni rezultat u iznosu 6.912,79 eura (X006) – višak prihoda i primitaka raspoloživ u sljedećem razdoblju.

Rezultat poslovanja za 2023. godinu sastoji se od sljedećih izvora:

- izvor 4.2. Prihodi za posebne namjene – višak prihoda iznosi 2.595,00 eura

- izvor 5.1. Pomoći - višak prihoda iznosi 15.007,70 eura

- izvor 6.1. Donacije – višak prihoda iznosi 87,64 eura

- izvor 1.0. Opći prihodi i primici - manjak prihoda iznosi 2.931,82 eura.

**BILJEŠKE UZ BILANCU**

1. Šifra 1 – Financijska imovina – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210.

2. Šifra 124 – Potraživanja za više plaćene doprinose – odnosi se na potraživanje za povrat više plaćenih doprinosa za mirovinsko osiguranje.

3. Šifra 129 – Ostala potraživanja – odnosi se na nedoznačeno bolovanje od HZZO-a.

4. Šifra 239 - Ostale tekuće obveze – odnose se na povrat više plaćenih doprinosa za mirovinsko osiguranje i bolovanja na teret HZZO-a

5. Šifra 991 – Izvanbilančni zapisi – u izvanbilančnoj evidenciji knjižena je zgrada Knjižnice dobivena na korištenje od osnivača (1.843.959,03 eura).

6. Za Gradsku knjižnicu Požega izvršena je zakonska korekcija s 31.12.2023. u ukupnom iznosu 63.727,91 eura – zatvaranje manjka od nefinancijske imovine iz viška prihoda poslovanja za nabavu opreme i knjiga preko prihoda iz razreda 6. prema sljedećim izvorima i iznosima:

- izvor 3.1. Vlastiti prihodi u iznosu 127,58 eura

- izvor 5.1. Pomoći u iznosu 45.317,76 eura

- izvor 6.1. Donacije u iznosu 6.342,05 eura

- izvor 1.0. Opći prihodi i primici u iznosu 11.940,52 eura.

7. Gradska knjižnica Požega nema sudskih sporova u tijeku i nema potraživanja za koja je potrebno napraviti ispravak vrijednosti potraživanja.

**BILJEŠKE UZ PR-RAS-funkcijski**

1. Šifra 082 – Službe kulture - ukupni rashodi prema funkcijskoj klasifikaciji iznose 570.229,55 eura.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Tijekom razdoblja dolazi do povećanja obujma imovine za donirane i otkupljene knjige od strane Ministarstva kulture i medija. Istovremeno dolazi do smanjenja obujma imovine za otpisanu knjižnu građu.

**BILJEŠKE UZ IZVJEŠTAJ O OBVEZAMA**

1. Šifra V006 – Stanje obveza na kraju izvještajnog razdoblja iznosi 63.560,78 eura. Sastoji se od međusobnih obveza proračunskog korisnika u iznosu 115,27 eura (V010), nedospjelih obveza u iznosu 63.195,96 eura koje se odnose na trošak plaće i neplaćene račune za 12. mjesec te obveza za nabavu nefinancijske imovine u iznosu 249,55 eura.

Požega, 29. siječnja 2024.

Osoba za kontaktiranje: Tatjana Pajkr Engelmann

Kontakt telefon: 034/311-321

Ravnateljica:

Aleksandra Šutalo, dipl.knjiž. v.r.